_:nc071d294744d41fa86e6d5226dcc74fcxb0
<http://schema.org/articleBody>
"<!-- wp:paragraph -->\n<p>Astăzi pentru mulți plecarea peste hotare devine  un colac de salvare în cazul în care cetățenii nu-și pot găsi un loc de muncă la ei acasă. A hotărât să plece și Veronica, deoarece copiii au crescut, iar odată cu aceasta s-au înmulțit și problemele. Fata trebuie să meargă la facultate,  iar băiatului urmează să-i facă nuntă. Având un loc de muncă nu prea plătit, femeia a hotărât să muncească peste hotare.</p>\n\n\n<!-- wp:paragraph -->\n<p><br>  Mai întâi a plecat în Germania. Acolo trebuia să îngrijească de un bătrân. S-a bucurat că comunicarea cu el o putea face în limba rusă, lucru care inițial o avantaja pentru ca mai apoi să constate o altă stare de lucruri. ”Bătrânul suferea de o boală psihică, motiv din care striga, mă amenința în toiul nopții. Dormeam iepurește, nu mă alimentam la timp, mă stresam la tot pasul. Mi-am zis: până aici, nu mai suport. Am revenit acasă, unde a apărut din nou  dilema: ce să fac mai departe? Gândul de a-mi găsi un loc de muncă peste hotare nu m-a părăsit”. </p>\n\n\n<!-- wp:paragraph -->\n<p><br> Femeia povestește că cineva a sfătuit-o să se adreseze la vreo agenție care ar ajuta-o în această vedere. Zis și făcut. A găsit adresa unei femei care se ocupa de angajarea la muncă  peste hotare. S-a pregătit îndată de plecare și împreună cu alte persoane ca ea s-au urcat într-un microbuz pentru a ajunge la locul destinat. Intrând în vorbă cu unul din condrumeții săi, dânsa și-a dat seamă că a fost înșelată rău. Cel care a informat-o despre aceasta era un tânăr care le-a spus că și maică-sa a trecut printr-o asemenea situație.</p>\n\n\n<!-- wp:paragraph -->\n<p><br>  Inițial femeile au început să se agite, să plângă, ca până la urmă tot ele să fie acelea care să se consoleze una pe cealaltă. „Am ajuns până într-un oraș, de unde am fost preluate de către un bărbat, care ne-a dus într-un apartament din acea localitate. N-aveam mâncare și alte lucruri necesare. Plus la toate a mai venit o doamnă suspectă, care a zis că și pe ea trebuie s-o plătim pentru că ne va da de lucru. I-am spus că nu dispunem de bani, iar a doua zi am fost transportate într-un loc, unde am fost impuse să prestăm muncă agricolă”. </p>\n\n\n<!-- wp:paragraph -->\n<p><br> Potrivit Veronicăi, era timp de vară și așa cum în acea țară verile sunt destul de călduroase, femeile au trebuit să muncească  în asemenea condiții. „Aveam impresia că mă sufoc, mi se făcuse rău, dar spre norocul nostru, după amiază a început să plouă și timpul s-a mai răcorit puțin. Între timp în acel loc venise un bărbat care a văzut starea mea și a hotărât să-mi găsească altceva de lucru. Am fost aleasă să lucrez într-o familie unde trebuia să îngrijesc de o bătrână. Acolo munca nu mi s-a părut atât de grea, însă de la stres nimic nu mai funcționa”.</p>\n\n\n<!-- wp:paragraph -->\n<p><br>  Din cauza stărilor sufletești pe care le avea, femeia a început să nu mănânce,  motiv din care slăbea de la o zi la alta. A comunicat rudelor acelei familii că nu va putea să muncească mai departe și că vrea să se întoarcă acasă. Fiul bătrânei, la fel a înțeles că dacă aceasta rămâne să lucreze în continuare sănătatea i se va înrăutăți și mai mult.  ”Plus la toate, nu eram cu acte în regulă și nici de asistență medicală nu puteam  beneficia. Dânsul a căzut de acord să-mi permită să mă întorc în țară. La plecare i-am povestit fiului bătrânei că aici cu mine au venit să muncească încă două doamne și că ele se află acolo, în mâna acelor escroci. Bărbatul, fiind un om bun, m-a asigurat că va face totul ca acele persoane să scape de robia la care au fost expuse. Am aflat mai apoi că femeile au fost eliberate și s-au întors și ele acasă”. </p>\n\n\n<!-- wp:paragraph -->\n<p><br> La încheiere femeia  mi-a mărturisit că nu va mai pleca nicăieri după asemenea întâmplări prin care i-a fost dat să treacă. Își va căuta din nou un loc de muncă acasă, deși probleme multe va întâlni și aici. </p>\n"
<https://unghiul.com/scapate-din-mrejele-robiei/>